Alice in Wonderland a grog en un doare plijus awalch. Alice a zo tost da ugent vloaz ha ret dezhi kregiñ da soñjal en dazont, dimeziñ gant un den a renk ha traoù evelse.  Alice avat a zo techetoch da huñvreal…  Da choude e krog mare Wonderland, an dra dedennus a zo ar fed e vefe bet deuet Alice dija pa oa bugel hag ankouezet he beaj. Nem eus ket kavet ken vil ar skeudennoù e kerzh ar film skignet e 3D, ar  fiñvoù avat a oa ken iskis eget er bruderezh. Plijus awalch eo implij an 3D, zoken ma ya kazi re bell ganti, traoù evit lakaat an arvesterien da darlammat, serriñ o daoulagad, kalz frammoù gant gwez ha plant dirak oberoù an tudennoù. Neo ket displijus, sikour a ra da vezañ tapet e red an istor hag all, met ne seblant ket ordin logik e-keñver an istor, ne seblant ket RET.  A-hend-all, ar plach yaouank a choari perzh Alice a zo dreist, ur chostez Claire Danes a zo ganti un tamm… Hag ur sapre labour a zo bet graet a-fed dilhad, un drugar eo an dilhad da sellet a-hed ar film.  Tudennoù dreist a zo evel Chess pe Absolem. Non ket bet ken kendrechet gant al lapin, ar chad (aaaaah!!!! Merk Disney a zo aze, sañtet e vez eo bet savet a-ratozh evit lakaat ar vugale da choarzhin…) pe zoken an div rouanez ha dreist-holl an toger.  Ne lârin ket int displijus, un aergelch plijus a zo, ha kalz plijadur a vez o sellet, met traouigoù torr-penn a zo, kavet m eus iskis e vefe Johnny Depp o komz gant un taol-mouez skosat pe traoù a seurt-se. Seblantout a ra skañv marteze, met seurt traoù a sikour da gavout hegasus dibaboù ar sevener (abaoe un toullad filmoù).